REPUBLIKA SRBIJA

NARODNA SKUPŠTINA

Odbor za pravosuđe, državnu upravu

i lokalnu samoupravu

07 broj 06-2/29-14

24. april 2014. godine

B e o g r a d

**Z A P I S N I K**

**DRUGE SEDNICE ODBORA ZA PRAVOSUĐE, DRŽAVNU UPRAVU I LOKALNU SAMOUPRAVU,**

**ODRŽANE 24. APRIL 2014. GODINE**

Sednica je počela u 14,30 časova.

Sednici je predsedavao Petar Petrović, predsednik Odbora.

Sednici su prisustvovali članovi Odbora: Žarko Mićin, Biljana Pantić Pilja, Ljiljana Malušić, Živan Đurišić, Svetislav Vukmirica, Tanja Tomašević Damnjanović, Vladimir Đukanović, Suzana Spasojević, Meho Omerović, Dubravka Filipovski i Laslo Varga.

Sednici su prisustvovali Miljana Zindović (zamenik Miletića Mihailovića) i Vesna Martinović (zamenik Balše Božovića).

Sednici nisu prisustvovali članovi Odbora: Dragan Nikolić, Aleksandar Martinović i Jovan Marković, niti njihovi zamenici.

Sednici je, kao predlagač zakona, prisustvovao narodni poslanik Veroljub Arsić.

Na predlog predsednika Odbora usvojen je sledeći:

**D n e v n i r e d:**

1. Razmatranje Predloga zakona o ministarstvima, koji je podneo narodni poslanik Veroljub Arsić (broj 02-1044/14, od 23. aprila 2014. godine), u načelu;

2. Razmatranje Predloga zakona o izmeni Zakona o Vladi, koji je podneo narodni poslanik Veroljub Arsić (broj 02-1043/14, od 23. aprila 2014. godine), u načelu;

3. Razno.

**Prva tačka dnevnog rada: Razmatranje Predloga zakona o ministarstvima, u načelu**

Vladimir Đukanović je ukazao da bi trebalo usaglasiti član 39. Predloga zakona sa Zakonom o javnim preduzećima.

Veroljub Arsić je predložio da se usaglašavanje izvrši kroz podnošenje amandmana.

Na osnovu člana 156. stav 3. Poslovnika Narodne skupštine, Odbor za pravosuđe, državnu upravu i lokalnu samoupravu podneo je

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o ministarstvima u načelu.

Za izvestioca Odbora na sednici Narodne skupštine određen je Petar Petrović, predsednik Odbora.

**Druga tačka dnevnog reda: Razmatranje Predloga zakona o izmeni Zakona o Vladi, u načelu**

Povodom ove tačke dnevnog reda nije bilo diskusije.

Na osnovu člana 156. stav 3. Poslovnika Narodne skupštine, Odbor za pravosuđe, državnu upravu i lokalnu samoupravu podneo je

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o izmeni Zakona o Vladi u načelu.

Za izvestioca Odbora na sednici Narodne skupštine određen je Petar Petrović, predsednik Odbora.

**Treća tačka dnevnog reda: R a z n o**

U okviru ove tačke dnevnog reda nije bilo pitanja ni predloga.

Sednica je završena u 14,40 časova.

Sednica je tonski snimana.

SEKRETAR PREDSEDNIK

Ljiljana Miletić Živković Petar Petrović